NGN da IP(Internet Protocol) telefoniya xizmati

|
NGN da IP(Internet Protocol) telefoniya xizmati
|
bet | 6/8 | Sana | 17.01.2024 | Hajmi | 48,42 Kb. | | #139175 |
Bog'liq 2. Passiv optic texnologiyalarining xususiyatlari-fayllar.org2.2 NGN da IP(Internet Protocol) telefoniya xizmati
Bundan tashqari, NGN da IP(Internet Protocol) telefoniya xizmati ham mavjud. Alcatel 5020 Softswitch telefon xizmatini ikkita IP terminallari orasidagi IP tarmoq orqali yoki IP tarmoq terminalli va abonent orasidagi tarmoq shlyuzi orqali amalga oshiradi. Alcatel 5020 Softswitch sistemasi koorparativ mijozlarga xususiy vertual tarmoqlarni tuzish imkonini beradi. Bu sistema orqali multimedia ma’lumotlarini IP tarmoq yordamida uzatsa bo‘ladi. NGN tarmog‘ini bir nechta texnik xarakteristikalari mavjud. Ular signalizatsiya interfeysi, xizmat ko‘rsatish interfeysi, grafik interfeysidir. Kirish tarmog‘ini zamonaviylashtirishda multiserverli kirish sistemasi Alcatel Litenspan1540 ning yaratilishi tarmoqning eng muhim xususyatini ochib berdi va bu sistema tarmoqning eng asosiy qismi hisoblanadi. Bunda bitta platformada ISDN, HDSL , SHDSL, ADSL va boshqa texnologiyalar yig‘indisi jamlangan bo‘ladi. Alcatel Litenspan1540 ning multiserveridagi bo‘sh Slot ga plata o‘rnatilib, bir yoki bir nechta portlar ulanadi.
Bunga binoan operator bir turdagi kirish infrastrukturasini tuza oladi va shu bilan tarmoq ierarxiyasining har bir pog‘onasida samarali boshqarishga erishiladi. Alcatel Litenspan1540 ning texnologiya prinsipi tarmoq qurilmasiga ulangan tarmoq adapteri ishlab turganda ham boshqa qurilmalarni ulasa bo‘ladigan qilib tuzilgan. Alcatel Litenspan1540 sistemasi axborotlarni uzatish uchun tashqi va ichki mexanizmlarni ishlatadi. Ichki mexanizmlarni ishlatishning bir qancha afzalliklari mavjud, bunda har bir qurilmaga alohida mablag‘ sarf qilinmaydi, ya’ni qurilmalarning barchasi Alcatel Litenspan1540 sistemasida joylashgan bo‘ladi, bu esa o‘z navbatida, talab qilingan joy hajmlarining kamayishiga olib keladi va natijada, sistema ixchamlashadi. Bundan tashqari, Alcatel Litenspan 1540 qurilmasi NGN tarmog‘iga kirish shlyuzi sifatida ishlatilishi mumkin.
Operatorlar aloqa traffigini NGN tarmog‘iga o‘tkazadi va ma’lumotlar oqimi to‘planib aloqa sifati uzilmasligi uchun yangi arxitekturaga o‘tish imkonini beradi. Bunga sabab shuki, VoIP(Voice over IP) texnologiyasi va Alcatel 5020 Softswitch platformasining dasturli kommutatorlari bilan ishlay oladigan interfeys mavjudligidir.
Aloqa tarmog‘ining keyingi evolyutsiyasi — NGN tarmog‘iga o‘tishdir. Yuqorida bayon qilinganidek, NGN ovoz, ma’lumot, multimedia va boshqa turdagi axborotlarni oddiy telefon tarmog‘idan sifatli o‘tishini ta’minlaydi. Bu esa tarmoqdan foydalanuvchilarga vaqtni tejash, operasion xarajatlarni kamaytirish, provayderlarga samarali xizmat ko‘rsatish imkonini beradi.
Natijada, tarmoqdan foydalanadigan mijozlar soni ortadi, dunyo bozorida tarmoqning o‘rni yuqori cho‘qqiga chiqadi va boshqa tarmoqlar bilan jiddiy konkurensiyada bo‘ladi. NGN keng kanalli uyali Internet, keng kanalli Internet, mahalliy IP telefoniya, oddiy telefon tarmog‘i, xususiy korxonalarning vertual tarmog‘i va boshqalarga tatbiq qilish maqsadga muvofiq. Bunda ham vaqtdan, ham ortiqcha xarajatdan, ham katta maydondan yutiladi va uzatilayotgan axborot katta tezlikda yuqori sifat bilan iste’molchilarga yetkazib beriladi.
NGN 99, 999% ishlash koeffitsienti bilan dong taratdi. Bundan tashqari, tarmoq soatiga 5.6 million chaqiriqlarni qabul qila oladi, bir vaqtning o‘zida 100 tagacha online tizimida foydalanuvchilarni ta’minlay oladi va 3-20 foydalanuvchilarga videokonferensiyada ishtirok etish imkonini beradi.
Hozirda bu tarmoqni O‘zbekistonda qo‘llash uchun O‘zbek telekom kompaniyasi yechimlarni izlamoqda. Bir nechta xususiy telekommunikatsiya kompaniyalari bu tarmoqdan foydalanishni taklif qilmoqda. Bu tarmoqni joriy qilish uchun mahsus sharoit, katta miqdordagi mablag‘, yetuk mutaxassislar va bir qancha muammoli masalalarni hal qilish lozim. Biz yoshlarning vazifamiz kelajakda mana shunday kashfiyotlarni yaratib, dunyodagi boshqa telekommunikatsiya kompaniyalarning mutaxassislari darajasiga yetishish va bu sohani rivojiga salmoqli hissamizni qo‘shishdan iborat.
|
| |